சீனா தன்னுடைய அடாவடித்தனத்தை அடுத்த நிலைக்குக் கொண்டு சென்றிருக்கிறது. கூகுள் வரைபடத்தில், இந்தியாவின் ஒருங்கிணைந்த பகுதியாக அருணாச்சல பிரதேசத்தைக் காட்டக்கூடாது. அதற்குப் பதில், அதைச் சீனாவின் பகுதியாக, தெற்கு திபெத் என்று காட்ட வேண்டும் என்று சீனா அறிவுறுத்தியுள்ளதாம். கூகுள் மட்டுமல்ல... சர்வதேச இணைய நிறுவனங்கள், தேடுபொறி (சர்ச் இன்ஜின்) வைத்துள்ள இணைய நிறுவனத்துக்குச் சீனாவிடமிருந்து இந்த அறிவுறுத்தல் சென்றுள்ளதாகச் செய்திகள் வெளியாகியுள்ளன. அதேபோல், ஆறு நகரங்களுக்குப் புதிதாக வைக்கப்பட்ட பெயர் மற்றும் அதற்கு ஏற்ற ஆங்கில எழுத்துக்களையே இணைய வரைபடங்களில் காட்ட வேண்டும் என்றும் சீனா கூறியுள்ளதாம்.